Női vízilabda Euroliga - Az UVSE sem jutott be a négyes döntőbe - mon.hu
Női vízilabda Euroliga - Az UVSE sem jutott be a négyes döntőbe
Női vízilabda Euroliga – Az UVSE sem jutott be a négyes döntőbe
2017.03.12 11:36
Budapest/Sabadell – A Dunaújváros után az UVSE-nek sem sikerült bejutnia a női vízilabda Euroliga négyes döntőjébe: a fővárosi együttes az itthoni egygólos győzelem után a szombati visszavágón, Spanyolországban néggyel kikapott a Matarótól.
Kiesése nyomán mindkét magyar gárda a LEN Kupa Final Fourjában folytathatja nemzetközi szereplését.
Eredmény, Euroliga, negyeddöntő, visszavágó (a LEN honlapjáról):
Mataro (spanyol)-UVSE 12-8 (4-3, 2-1, 4-2, 2-2)
a magyar csapat góldobói: Keszthelyi 3, Tóth, Csabai 2-2, Czigány 1
Továbbjutott: Mataro, 21-18-as összesítéssel
Az első játékrészben még tartotta magát az UVSE, s a nagyszünetig is csupán kéttalálatnyi hátrányban volt. A harmadik játékrészben azonban már négygólosra hízott a hazaiak előnye, s közelebb nem is engedték magukhoz a magyar bajnok és kupagyőztes együttest, amely tavaly másodikként végzett az El-ben.
Az Euroliga négyes döntőjének a Mataro és a címvédő spanyol Sabadell mellett tagja még az orosz Kirisi, amely a szintén orosz Hanti-Manszijszkon jutott túl kettős győzelemmel, továbbá a görög Olympiakosz, amely az idegenbeli 10-10 után szombaton Athénban 11-10-re verte az olasz Padovát.
Az UVSE a Dunaújvárossal együtt átkerült az európai szövetség (LEN) másik sorozatának, a LEN Kupának a négyes döntőjébe, amelyet április 14-15-én rendeznek meg.
CN Sabadell (spanyol) – Dunaújváros 19-11 (6-3, 4-2, 3-4, 6-2)
Továbbjutott: a Sabadell, kettős győzelemmel
Címkék: női vízilabda, Női vízilabda Euroliga, vízilabda